หนุ่มเมืองคอน ดวงดีใจบุญช่วยคนพิการซื้อหวย ถูกรางวัลที่ 1 รับ 6 ล้าน
(ภาพจาก: ตำรวจ สภ.ชะอวด),หนุ่มใหญ่เมืองคอนวัย 53 ปี ช่วยคนพิการซื้อหวยที่หน้า ธ.ก.ส.สาขาชะอวด 1 ใบ ดวงดีถูกรางวัลที่ 1 รับ 6 ล้านบาท เจ้าตัวยังคิดไม่ออกจะเอาไปทำอะไร บอกถือว่าเป็นโชคดีรับปีใหม่,เมื่อวันที่ 30 ธ.ค.59 นายศุภชัย สุวรรณรัตน์ อายุ 53 ปี ชาว อ.ชะอวด จ.นครศรีธรรมราช พร้อมด้วยบุตรสาวอีก 2 คน เดินทางเข้าพบ พ.ต.ท.จักรกฤษณ์ คงเรือง รอง ผกก. (สอบสวน) หัวหน้าพนักงานสอบสวน สภ.ชะอวด เพื่อขอลงบันทึกประจำวันเป็นหลักฐาน พร้อมได้นำสลากกินแบ่งรัฐบาลประจำงวดวันที่ 30 ธันวาคม 2559 ซึ่งเป็นสลากงวดส่งท้ายปีเก่า ชุดที่ 63 และ 64 หมายเลข 377712 หลังถูกรางวัลที่ 1 ได้รับเงินจำนวน 6 ล้านบาท , ,นายศุภชัย เล่าให้ฟังว่า ปกติไม่ค่อยได้ซื้อลอตเตอรี่บ่อยนัก เมื่อราว 1 สัปดาห์ที่ผ่านมา ได้เดินทางมาทำธุระในตัว อ.ชะอวด พบคนพิการนั่งรถเข็น เข็นรถผ่านมาขณะที่ตนยืนอยู่หน้า ธ.ก.ส.สาขาชะอวด เมื่อเห็นคนพิการก็เกิดความสงสาร จึงอุดหนุนด้วยการซื้อสลากกินแบ่งรัฐบาล 1 ใบ ไม่คาดฝันว่าจะโชคดี ถูกรางวัลที่ 1 ได้รับเงินรางวัล 6 ล้านบาท โดยยังคิดไม่ออกว่าจะเอาเงินที่ได้ตอนนี้ไปทำอะไร แต่ก็ถือว่าเป็นโชคดีรับปีใหม่.
หนุ่มใหญ่เมืองคอนวัย 53 ปี ช่วยคนพิการซื้อหวยที่หน้า ธ.ก.ส.สาขาชะอวด 1 ใบ ดวงดีถูกรางวัลที่ 1 รับ 6 ล้านบาท เจ้าตัวยังคิดไม่ออกจะเอาไปทำอะไร บอกถือว่าเป็นโชคดีรับปีใหม่
ถูกหวย,ถูกหวยรางวัลที่ 1,รับเงิน 6 ล้าน,สภ.ชะอวด,นครศรีธรรมราช